ระเบียบกรุงเทพมหานครระเบียบกรุงเทพมหานครว่าด้วยการเบิกจ่ายเงินรางวัลสำหรับผู้บริหารและหน่วยงานเพื่อจ่ายให้แก่ข้าราชการและลูกจ้างประจำของกรุงเทพมหานครพ.ศ.๒๕๔๙ โดยที่เป็นการสมควรกำหนดระเบียบกรุงเทพมหานคร ว่าด้วยการเบิกจ่ายเงินรางวัลสำหรับผู้บริหารและหน่วยงานเพื่อจ่ายให้แก่ข้าราชการและลูกจ้างประจำของกรุงเทพมหานครอาศัยอำนาจตามมาตรา ๔๙ แห่งพระราชบัญญัติระเบียบบริหารราชการกรุงเทพมหานครพ.ศ. ๒๕๒๘ ประกอบกับข้อ ๑๘ (๒) แห่งข้อบัญญัติกรุงเทพมหานคร เรื่อง วิธีการงบประมาณพ.ศ. ๒๕๒๙ ผู้ว่าราชการกรุงเทพมหานครจึงกำหนดระเบียบขึ้นไว้ ดังต่อไปนี้ข้อ ๑ ระเบียบนี้เรียกว่า ระเบียบกรุงเทพมหานครว่าด้วยการเบิกจ่ายเงินรางวัลสำหรับผู้บริหารและหน่วยงานเพื่อจ่ายให้แก่ข้าราชการและลูกจ้างประจำของกรุงเทพมหานครพ.ศ. ๒๕๔๙ข้อ ๒[๑]ระเบียบนี้ให้ใช้บังคับตั้งแต่ปีงบประมาณ พ.ศ.๒๕๔๙ เป็นต้นไปข้อ ๓ บรรดา ข้อบังคับ ระเบียบ หรือคำสั่งอื่นใดในส่วนที่ได้กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ ในระเบียบนี้ผู้บริหาร หมายความว่าข้าราชการซึ่งดำรงตำแหน่ง ปลัดกรุงเทพมหานคร รองปลัดกรุงเทพมหานคร (หัวหน้ากลุ่มภารกิจ)ผู้อำนวยการสำนัก หัวหน้าสำนักงานคณะกรรมการข้าราชการกรุงเทพมหานคร รองผู้อำนวยการสำนักผู้ช่วยหัวหน้าสำนักงานคณะกรรมการข้าราชการกรุงเทพมหานคร เลขานุการสภากรุงเทพมหานครผู้อำนวยการสำนักงาน ผู้อำนวยการเขต หัวหน้าสำนักงานเลขานุการผู้ว่าราชการกรุงเทพมหานครผู้อำนวยการกอง และหัวหน้าหน่วยงาน หรือหัวหน้าส่วนราชการที่เทียบเท่าไม่ต่ำกว่าระดับกองข้าราชการ หมายความว่าข้าราชการกรุงเทพมหานครสามัญและข้าราชการครูกรุงเทพมหานครตามกฎหมายว่าด้วยระเบียบข้าราชการกรุงเทพมหานครลูกจ้างประจำ หมายความว่าลูกจ้างประจำตามข้อบัญญัติกรุงเทพมหานครว่าด้วยลูกจ้างหน่วยงาน หมายความว่าหน่วยงานตามกฎหมายว่าด้วยระเบียบบริหารราชการกรุงเทพมหานครข้อ ๕ ผู้บริหาร ข้าราชการและลูกจ้างประจำ ซึ่งได้รับการพิจารณาให้ได้รับเงินรางวัลประจำปีจะต้องเป็นผู้มีส่วนร่วมในงานโครงการที่มีประสิทธิภาพในการปฏิบัติราชการและประสิทธิผลตามพันธกิจและผลการประเมินหรือคำรับรองการปฏิบัติราชการของผู้บริหารและหรือข้าราชการและลูกจ้างประจำในหน่วยงานที่คณะกรรมการข้าราชการกรุงเทพมหานครได้พิจารณาให้ความเห็นชอบผลการประเมินแล้วหลักเกณฑ์ และวิธีการประเมินผลการปฏิบัติราชการเพื่อรับเงินรางวัลประจำปีให้เป็นไปตามที่คณะกรรมการข้าราชการกรุงเทพมหานครกำหนดข้อ ๖ ให้ผู้บริหาร ข้าราชการและลูกจ้างประจำได้รับเงินรางวัลตามระดับของผลงานโดยพิจารณาจากผลการปฏิบัติงานในรอบปีงบประมาณนั้นตามอัตราที่ผู้ว่าราชการกรุงเทพมหานครกำหนดกรณีมีเหตุจำเป็น ผู้ว่าราชการกรุงเทพมหานครอาจกำหนดอัตราเงินรางวัลโดยไม่แยกผู้บริหารกับข้าราชการและลูกจ้างประจำของหน่วยงานก็ได้ข้อ ๗ ให้มีคณะกรรมการจัดสรรเงินรางวัลประจำปี ประกอบด้วยปลัดกรุงเทพมหานครหรือรองปลัดกรุงเทพมหานครที่ปลัดกรุงเทพมหานครมอบหมาย เป็นประธานผู้อำนวยการสำนักการคลัง ผู้อำนวยการสำนักการศึกษา ผู้อำนวยการสำนักงบประมาณกรุงเทพมหานครผู้อำนวยการสำนักยุทธศาสตร์และประเมินผล หัวหน้าผู้ตรวจราชการกรุงเทพมหานคร หัวหน้าสำนักงานคณะกรรมการข้าราชการกรุงเทพมหานครผู้อำนวยการกองการเจ้าหน้าที่ สำนักปลัดกรุงเทพมหานคร เป็นกรรมการผู้อำนวยการกองระบบงาน สำนักงาน ก.ก. เป็นกรรมการและเลขานุการให้คณะกรรมการตามวรรคหนึ่งมีหน้าที่เสนอแนะแนวทางและอัตราในการจัดสรรเงินรางวัลประจำปีของหน่วยงานผู้บริหาร ข้าราชการและลูกจ้างประจำหรือดำเนินการอื่นใดตามที่ผู้ว่าราชการกรุงเทพมหานครมอบหมายข้อ ๘ การจ่ายเงินรางวัลประจำปีให้จ่ายแก่ข้าราชการและลูกจ้างประจำที่ได้รับการพิจารณาให้ได้รับเงินรางวัลประจำปีตามอัตราที่ผู้ว่าราชการกรุงเทพมหานครอนุมัติ โดยให้หน่วยงานออกคำสั่งการจ่ายเงินรางวัลดังกล่าวและให้มีหลักฐานการจ่ายเงินตามระเบียบของทางราชการไว้เพื่อสำนักงานการตรวจเงินแผ่นดินตรวจสอบการจ่ายเงินรางวัลประจำปี หากมีเศษของบาทให้ปัดทิ้งข้อ ๙ ข้าราชการและลูกจ้างประจำผู้ได้รับเงินตอบแทนพิเศษตามระเบียบกระทรวงการคลังว่าด้วยการเบิกจ่ายเงินตอบแทนพิเศษของข้าราชการและลูกจ้างประจำผู้ได้รับเงินเดือนหรือค่าจ้างถึงขั้นสูงของอันดับหรือตำแหน่งพ.ศ. ๒๕๔๔ ให้ได้รับเงินรางวัลประจำปีตามหลักเกณฑ์และวิธีการตามระเบียบนี้ข้อ ๑๐ ข้าราชการและลูกจ้างประจำ ซึ่งยังรับราชการอยู่ในวันที่๓๐ กันยายนของแต่ละปีให้ได้รับเงินรางวัลประจำปีตามหลักเกณฑ์และวิธีการตามระเบียบนี้ข้อ ๑๑ วิธีปฏิบัติเกี่ยวกับการเบิกจ่ายเงินรางวัลประจำปีที่ไม่ได้กำหนดไว้ในระเบียบนี้ให้ถือปฏิบัติตามระเบียบกรุงเทพมหานครว่าด้วยการรับเงิน การเบิกจ่ายเงิน การเก็บรักษาเงินการนำส่งเงินและการตรวจเงินข้อ ๑๒ ในกรณีที่มีเหตุพิเศษสมควรปฏิบัติเป็นอย่างอื่นหรือที่ไม่มีกำหนดไว้ในระเบียบนี้ให้เสนอผู้ว่าราชการกรุงเทพมหานครพิจารณาสั่งการเป็นกรณีๆไปข้อ ๑๓ ให้ปลัดกรุงเทพมหานครรักษาการตามระเบียบนี้และให้มีอำนาจออกคำสั่งเพื่อปฏิบัติการตามระเบียบนี้ประกาศณ วันที่ ๒๖ ธันวาคม พ.ศ. ๒๕๔๙อภิรักษ์โกษะโยธินผู้ว่าราชการกรุงเทพมหานครวัชศักดิ์/ผู้จัดทำ๓๐มกราคม ๒๕๕๐[๑]ราชกิจจานุเบกษา เล่ม ๑๒๔/ตอนพิเศษที่ ๙ ง/หน้า ๔๑/๒๖ มกราคม ๒๕๕๐